CELEX: C2005/296/71
Language: lv
Date: 2005-11-26 00:00:00
Title: Lieta T-368/05: Prasība, kas celta  2005. gada 26. septembrī  — Austrija/Komisija

26.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 296/34
            
         Prasība, kas celta 2005. gada 26. septembrī — Austrija/Komisija
   (Lieta T-368/05)
   (2005/C 296/71)
   Tiesvedības valoda — vācu
   Lietas dalībnieki
   
      Prasītāja: Austrijas Republika (pārstāvis — H. Dosi [H. Dossi])
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt Komisijas 2005. gada 15. jūlija Lēmumu K(2005)2685, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, un piespriest Komisijai atlīdzināt tiesāšanās izdevumus;
            
         
               —
            
            
               pakārtoti, atcelt Komisijas 2005. gada 15. jūlija Lēmumu K(2005)2685, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Lauksaimniecības virzības un garantiju fonda (ELVGF) Garantiju nodaļu, ciktāl šis lēmums attiecas uz finanšu korekcijas aprēķināšanu, kā arī apmēru, un piespriest Komisijai atlīdzināt tiesāšanās izdevumus;
            
         
               —
            
            
               pakārtoti, atcelt Komisijas 2005. gada 15. jūlija Lēmumu K(2005)2685, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, ciktāl šis lēmums attiecas uz akreditētās Austrijas Lauksaimniecības tirgus maksājumu aģentūras izdevumiem piemaksu par dzīvniekiem jomā Šteiermarkas [Steiermark] un Kerntenas [Kärnten] reģionos; pakāroti, atcelt minēto lēmumu attiecībā uz Šteiermarku un Kerntenu, ciktāl tas saistīts ar finanšu korekcijas aprēķināšanu, kā arī apmēru, un piespriest Komisijai atlīdzināt tiesāšanās izdevumus.
            
         Pamati un galvenie argumenti
   Apstrīdētajā lēmumā Komisija ir izslēgusi no Kopienas finansējuma šī lēmuma pielikumā precizētos izdevumus sakarā ar to neatbilstību Kopienu tiesību normām.
   Prasītājas prasība balstās uz diviem pamatiem. Pirmkārt, tā apgalvo, ka, pieņemot lēmumu, atbildētāja ir pārkāpusi EKL un tiesību aktus par tā piemērošanu. Konkrēti, prasītāja šajā sakarā norāda, ka ir pārkāpts Regulas (EEK) Nr. 729/70 (1) 5. panta 2. punkta c) apakšpunkts, kā arī Regulas (EK) Nr. 1258/1999 (2) 7. panta 4. punkts, jo finanšu korekcija, kas Austrijas Republikai rada izdevumus, būtu pieļaujama tikai tad, ja Austrijas Republika nebūtu izpildījusi pienākumus, ko Kopienu tiesības tai uzliek attiecībā uz ELVGF izdevumu kontroli un tādējādi būtu radījusi finansiālas sekas ELVGF. Kā norāda Austrijas Republika, šie kumulatīvie nosacījumi šajā gadījumā nav jāpiemēro. Turklāt ar Apstrīdēto lēmumu Komisija nav izpildījusi pienākumu sadarboties ar dalībvalstīm, kas izriet no EKL 10. panta.
   Otrais pamats attiecas uz būtisku procesuālo normu pārkāpumu. Prasītāja apgalvo, ka Komisija Apstrīdētajā lēmumā acīmredzami nav izpildījusi pienākumu norādīt pamatojumu un lēmuma pamatā esošos argumentus ir balstījusi uz apgalvojumiem, kam trūkst faktoloģiska pamatojuma.
   
      (1)  Padomes 1970. gada 21. aprīļa Regula (EEK) Nr. 729/70 par kopējās lauksaimniecības politikas finansēšanu.
   
      (2)  Padomes 1999. gada 17. maija Regula (EK) Nr. 1258/1999 par kopējās lauksaimniecības politikas finansēšanu.